U ita zwa vhudzekani vhu songo tsireledzeaho zwi khou vha zwa khombo nga maanda. Zwi fanela u itwa fhedzi nga vhathu vha fulufhelanaho vhane vha funana na muthu muthihi fhedzi.
Vha khou humbelwa uri vha vhige mpfu dzothe dza vhomme dzine dza khou bvelela kha vhupo ha havho.
Kha vha kwame kiliniki ine ya vha tsini navho, sibadela kana vhaimeli vha vhomme vha Phurovintsi, na vha mutakalo wa vhana na vhafumakadzi.
Hu lovha vhafumakadzi vha 600 000 nwaha munwe na munwe nga malwadze a tshimbilelanaho na zwa vhuimana.
99% ya dzimpfu i bvelela kha mashango o no di bvelaho phanda.
Kha vhana vha 100 000 vhane vha bebiwa, hu lovha vhafumakadzi vha 150 Afurika Tshipembe.
Idzi dzimpfu dzi pfisa vhutungu vhunga vhunzhi hadzo dzi tshi nga thivhelwa.
Muimana munwe na munwe a nga kha di vha na thaidzo nga tshifhinga tsha vhuimana na kana nga tshifhinga tsha u beba.
> Vhafumakadzi vha re ntha ha minwaha ya 34 vha do tea u wana ngeletshedzo kha sisita kana dokotela phanda ha musi vha tshi nga vha vhaimana. Vhane vha si tsha toda vhana vha do ya vha valisa dzitshubu hone vhanna vhavho vha tshi do ya vha ita vasekhithomi (muaro une wa itwa kha vhanna uri vha si tsha beba).
> Vhafumakadzi vho vha ho vhaimana lutanu kana u fhira vha do tea u ya u tolwa nga vhudalo nga mubebisi kana dokotela phanda ha musi vha tshi vha vhaimana hafhu.
> Vhafumakadzi vho farwaho nga vhulwadze ha mbilu vha do tea u ya u vhona dokotela ane a khou vha alafha phanda ha musi vha tshi nga vha vhaimana. Vhafumakadzi vhane vhulwadze ha mbilu ha vha ho tou vha faresa vha do tea u ya u valisa tshubu.
> Vhaimana vho bebaho nga muaro tshifhinga tsho fhiraho, vha do tea u ya sibadela tshine tsha do kona u vha bebisa nga muaro tshifhinga tshinwe na tshinwe, hu nga vha masiari kana vhusiku.
> Vhaimana vhane vha remiwa nga thoho, vhane vha bva malofha kha mirado ya vhusadzi, vhane vha vha na zwithavhi zwi sa imi thumbuni, na vhane vha fhelelwa nga muya kana vhane vha bvisa tshikha dza u nukha kha mirado ya vhusadzi, vha fanela u ya sibadela kana kiliniki nga u tavhanya.
> Dzudzanyela vhuimana hawe arali zwi tshi konadzea, na u bebiswa nga mushumeli wa zwa mutakalo a re na vhukoni.
> Ya kiliniki kana kha dokotela uri a toliwe nga murahu ha musi a songo vhona maduvha lu no swika luvhili.
> Ya kiliniki kana kha dokotela uri a wane thuso arali a tshi toda u fhelisa vhuimana kana u bvisa thumbu.
> U shumisa dzikhondomu tshifhinga tshothe musi a tshi ita zwa vhudzekani arali a sa khou toda u vha muimana kana arali o no vha muimana.
> tikedza mufumakadzi wa muimana hayani nga tshifhinga tsha vhuimana, tsha u beba na musi o no beba.
> mu tutuwedza u ya u toliwa musi a sa athu beba, u dzudzanya mishumo kana vhudifhinduleli hawe nga ndila ine zwa do mu konisa u ya u toliwa.
> tikedza na u dzhiela ntha vhafumakadzi hayani nga tshifhinga tsha vhuimana, tsha u beba na musi o no beba.
> tikedza kiliniki ya havho malugana na u netshedza tshumelo ya khwine.